Diari Oficial de la Generalitat Valenciana


Sumari del DOGV 7444, del 16-01-2015 (2015/215)

Licitació número CV-280/14. Servei de manteniment, reparació, conducció i gestió tècnica del sistema de les instal·lacions de climatització de les Corts.
---------------------------------------------------------------------------------------------------------------------------------------------------------

### Dades del document

Número de DOGV
:   7444

Data del DOGV
:   16-01-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/215


Data del document
:   22-12-2014

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació número CV-280/14. Servei de manteniment, reparació, conducció i gestió tècnica del sistema de les instal·lacions de climatització de les Corts. [2015/215]  
Quadre de característiques del contracte i perfil de contractant.  
Procediment obert, tramitació ordinària, del contracte del servei de manteniment de les instal·lacions de climatització del complex d'edificis de les Corts.  
La Mesa de les Corts, en la reunió del dia 22 de desembre de 2014, ha acordat anunciar la convocatòria de licitació que a continuació s'indica:  
  
A. Objecte  
Aquesta contractació té per objecte l'adjudicació del contracte del servei de manteniment, reparació, conducció i gestió tècnica del sistema de les instal·lacions de climatització de les Corts, per tal d'aconseguir la conservació adequada, el bon funcionament dels equips components d'aquestes instal·lacions i assegurar-ne la llarga duració amb el millor rendiment energètic i les menors avaries possibles.  
  
B. Duració  
Dos anys comptadors des de la formalització del contracte. Podrà prorrogar-se de mutu acord per les parts abans de finalitzar-lo, per un temps màxim de dos anys més, sempre que la duració total no excedesca els quatre anys.  
  
C. Data prevista d'iniciació  
Després de la signatura del contracte.  
  
D. Examen de l'expedient  
El plec de clàusules administratives particulars, el plec de prescripcions tècniques i el quadre de característiques del contracte poden obtenir-se en el perfil de contractant i en la recepció de les Corts Valencianes, carrer Llibertat, s/n, València, de 09.00 a 19.30 hores, de dilluns a dijous, i divendres fins a les 14.00 hores. La retirada d'aquesta documentació es podrà realitzar a partir de la publicació de l'anunci en el Diari Oficial de la Comunitat Valenciana i fins al dia en què acaba el termini de presentació d'ofertes. Durant aquest termini es podrà efectuar qualsevol consulta en el telèfon 427 716 141.  
  
E. Contingut econòmic  
La quantia anual és de 33.000 euros, IVA inclòs.  
  
F. Garantia provisional  
S'exigeix una garantia provisional de 545,45 euros, la qual cosa representa el 2 % del pressupost màxim anual de licitació, exclòs l'IVA.  
  
G. Garantia definitiva  
El licitador que haja presentat l'oferta econòmicament més avantatjosa haurà de constituir una garantia d'un 5 % de l'import d'adjudicació, exclòs l'IVA.  
  
H. Revisió de preus  
Durant el primer any de vigència del contracte no serà aplicable la revisió de preus. A partir del segon any de vigència del contracte i de les pròrrogues successives que, si escau, s'acordaren, la revisió de preus es realitzarà per mitjà de l'aplicació del 85 % a la variació experimentada per l'índex de preus al consum en el període corresponent als dotze mesos anteriors a l'inici de cada període anual d'execució, tot això de conformitat amb el que estableixen els articles 89 i següents del TRLCSP. Efectuada la primera actualització, les successives actualitzacions es duran a terme de forma acumulativa sobre el preu actualitzat.  
  
I. Termini de recepció de proposicions  
Els 15 dies naturals següents a la publicació oficial.  
  
J. Lloc de presentació de proposicions  
En el Registre General de les Corts Valencianes, c/ Llibertat, s/n, CP 46852 València, o per correu.  
K. Documentació que han de presentar les persones licitadores  
- En el sobre número 1, la documentació acreditativa de la capacitat, la solvència econòmica, financera i tècnica del licitador.  
- En el sobre número 2, l'oferta tècnica.  
- En el sobre número 3, l'oferta econòmica.  
  
L. Criteris d'adjudicació  
Per a valorar les ofertes, es tindran en compte dos criteris: l'un tècnic, puntuable fins a 40 punts, i un altre econòmic, que es valorarà fins a 60 punts.  
  
M. Composició de la mesa de contractació  
President: Lluís Aguiló Lúcia, lletrat de les Corts, per delegació de l'Honrat Lletrat Major.  
Vocals:  
- Catalina Escuin Palop, lletrada de les Corts.  
- José Sanz Ballester, cap del Servei Econòmic.  
- Paz Garcés Carbonell, cap del Servei d'Assistència Tècnica i Manteniment.  
- Rafael Malde Conde, cap de Manteniment.  
Secretària: Sandra Pérez Herrero, oficial de Gestió Parlamentària de l'Àrea d'Assistència Tècnica i Manteniment, que actuarà amb veu, però sense vot.  
  
València, 22 de desembre de 2014.- El president de les Corts: Alejandro Font de Mora Turón.